CELEX: E2015P0002
Language: el
Date: 2015-01-21 00:00:00
Title: Προσφυγή που ασκήθηκε στις 21 Ιανουαρίου 2015 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-2/15)

19.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/36
            
         Προσφυγή που ασκήθηκε στις 21 Ιανουαρίου 2015 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-2/15)
   (2015/C 92/10)
   Στις 21 Ιανουαρίου 2015, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Janne Tysnes Kaasin, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, Rue Belliard 35, 1040 Brussels, Belgium άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               να αναγνωρίσει ότι η Ισλανδία, παραλείποντας να θεσπίσει τα αναγκαία μέτρα για να εντάξει στην εσωτερική έννομη τάξη της, εντός της ταχθείσας προθεσμίας, την πράξη που αναφέρεται στο σημείο 66ηε του παραρτήματος XIII της συμφωνίας για τον Ευρωπαϊκό Οικονομικό Χώρο (εκτελεστικός κανονισμός (ΕΕ) αριθ. 104/2013 της Επιτροπής, της 4ης Φεβρουαρίου 2013, για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας επιβατών και προσώπων πλην των επιβατών με εξοπλισμό ανίχνευσης ιχνών εκρηκτικών (ETD) σε συνδυασμό με φορητούς ανιχνευτές μετάλλων (HHMD)), όπως προσαρμόστηκε στη συμφωνία με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 7 της συμφωνίας·
            
         
               2.
            
            
               να διατάξει την Ισλανδία να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά τη μη συμμόρφωση της Ισλανδίας, το αργότερο έως τις 9 Σεπτεμβρίου 2014, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 9 Ιουλίου 2014 σχετικά με τη μη εφαρμογή από το εν λόγω κράτος στην εσωτερική έννομη τάξη του του εκτελεστικού κανονισμού (ΕΕ) αριθ. 104/2013 της Επιτροπής, της 4ης Φεβρουαρίου 2013, για την τροποποίηση του κανονισμού (ΕΕ) αριθ. 185/2010 όσον αφορά τον έλεγχο ασφαλείας επιβατών και προσώπων πλην των επιβατών με εξοπλισμό ανίχνευσης ιχνών εκρηκτικών (ETD) σε συνδυασμό με φορητούς ανιχνευτές μετάλλων (HHMD), όπως αναφέρεται στο σημείο 66ηε του παραρτήματος XIII της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής και τις τομεακές προσαρμογές του παραρτήματος XIII («η πράξη»).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία δεν εκπλήρωσε τις υποχρεώσεις που υπέχει βάσει του άρθρου 7 της συμφωνίας ΕΟΧ, παραλείποντας να εντάξει στην εσωτερική έννομη τάξη της, εντός της ταχθείσας προθεσμίας, την εν λόγω πράξη.